OpenLLM-France/wikimedia huggingface dataset:
# Pablo Casado

Pablo Casado Blanco (1981eko otsailaren 1a, Palencia, Gaztela eta Leon) espainiar politikari bat da. Espainiako Parlamentuan Alderdi Popularreko diputatua da Ávila ordezkatuz.
2018ko uztailaren 21etik aurrera Espainiako Alderdi Popularreko presidentea da.

## Ideologia

2018ko ekainaren 25ean Altsasura egindako bisitaldi batean euskara Nafarroako Foru Erkidegoko hizkuntza ez zela adierazi zuen. Alderdi Popularreko presidente hautatua izan eta egun batzuetara, Pedro Sanchezekin bildu zen, eta hari adierazi zion igaro ezineko zenbait muga ("lerro gorriak") ezarriko zizkiola: Katalunia, euskal presoen gerturatzea, Nafarroa; "terrorismoaren gorespenaren kontrako lege berri bat" proposatuko zuela ere adierazi zuen. Casado harro agertu zen behin baino gehiagotan PPren iraganaz, baina ez zuela "PPren iraganari buruz erantzungo". Hala ere, adierazi zuen Génovako PPren egoitza uztearen alde zegoela.

## Erreferentziak

* ↑ Pablo Casado (PP): "Ikurrina ez da Nafarroako bandera; euskara ez da Nafarroako hizkuntza"
* ↑ SL, TAI GABE DIGITALA. «naiz:» naiz: (Noiz kontsultatua: 2018-08-05).
* ↑ (Gaztelaniaz) Hoy, en 'tuits que han envejecido mal': cuando Casado se proclamaba orgulloso "heredero" del PP de Rajoy. 1612960281 (Noiz kontsultatua: 2021-02-21).
* ↑ (Gaztelaniaz) Digital, Confidencial. (2021-02-17). «El abandono de Génova ha sido un “calentón” de Casado» Confidencial Digital (Noiz kontsultatua: 2021-02-21).
* ↑ (Gaztelaniaz) AGENCIAS, RTVE es /. (2021-02-08). «Casado no se hace "responsable" del pasado del PP» RTVE.es (Noiz kontsultatua: 2021-02-21).
* ↑ (Gaztelaniaz) Aduriz, Iñigo. (2021-02-16). «Casado anuncia que el PP dejará la sede de la calle Génova y que no volverá a hablar de sus antecesores para evitar el daño de la corrupción» ElDiario.es (Noiz kontsultatua: 2021-02-21).
* Datuak: Q6055866
* Multimedia: Pablo Casado Blanco / Q6055866
# Pablo Berger

Pablo Berger Uranga, (Bilbo, Bizkaia, 1963) zinema zuzendaria da.

## Bizitza

Lehengusu ditu Urangatar anai-arrebak (Roberto, Iñaki, Izaskun, Edurne, Idoia, Estibaliz eta Amaia).
1988an Mamá film laburra, Álex de la Iglesia zuzendari artistikoa eta Torrebruno eta Ramón Barea aktoreak zituena, zuzendu ondoren, Bizkaiko Foru Aldundiak beka bat eman zion New York Universityn ikasteko. Doktoretza lortu eta irakasle bihurtu zen NYFA (New York Film Academy) akademian. 2003an Torremolinos 73 filma zuzendu zuen, Javier Cámara, Fernando Tejero eta Candela Peña aktoreak zituena.
2012an Blancanieves filma estreinatu zuen. Zuri-beltzean egindako film luze mutua da, Macarena García eta Maribel Verdú protagonista dituena besteak beste. 2012 urtean Espainia Oskar sarietan ordezkatzeko aukeratua izan zen, nahiz eta azkenean Zinemako Arte eta Zientzien Akademiak ez zuen lehiatzeko izendatu.
2012ko Goya Sarietan 10 sari jaso zituen: film onena, emakumezko aktore (Maribel Verdú) onena, jatorrizko gidoi onena, emakumezko errebelazio aktorea, argazki onena, jatorrizko musika onena, makillaje onena, jatorrizko kanta onena, jantzien diseinu onena eta zuzendaritza artistiko onenaren sariak hain zuzen ere.

## Filmografia

* Mamá (1988)
* Torremolinos 73 (2003)
* Blancanieves (2012)
* Abracadabra (2017)
* Robot Dreams (2023)

## Kanpo estekak

* Datuak: Q3325924
* Multimedia: Pablo Berger / Q3325924
# Pablo Colino

Pablo Colino (Iruñea, 1934ko urtarrilaren 25a) nafar apaiz katoliko, musikagile eta ganberako maisua da. Laterango Eliz-Unibertsitatean ikasi eta Vatikano Irratirako lan egin zuen. San Petri basilikaren kapera-maisu izandakoa da.
# Pablo Diogo

Pablo Diogo Lopes de Lima (1992ko abenduaren 18a - ) Brasilgo futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q22809663
# Pablo Duarte

Carlos Pablo Duarte Couto (Melo, 1967ko uztailaren 1a) Teknika Kardiologiko ez inbaditzaileetan trebatutako medikua eta Alderdi Nazionaleko politikari uruguaitarra da.

## Biografia

María Eugenia Marquisarekin ezkonduta dago eta Aparicio, Juan Pablo eta Gervasioren aita da.
Errepublikako Unibertsitatean lizentziatua da kardiologia ez-inbaditzaileen tekniketan espezializatua. CAMCELen, Meloko Ospitalean eta American Sanatorioan eman zituen bere osasun zerbitzuak.
Sergio Botanaren administrazioan, 2010etik 2019ra bitartean, Gizarte Kudeaketa zuzendaria eta Telemedikuntza proiektuaren aitzindaria izan zen lehen aldian. Gero, idazkari nagusia izan zen bere bigarren agintaldian, 2019ko uztailera arte
Cerro Largoko alkatea 2019ko uztaila - 2020ko otsaila aldian.
Medikua izateaz gain, Bañado de Medinako landa-ekoizlea eta erlezaina da. Ekintza politikoan hasi zuen 1980an ACF taldearekin batera, "Aurrerantz fedearekin", gero Rochako Mugimendu Nazionalarekin batera. Ondoren, Botanako José Gervasio Artigas Elkartean (3. zerrenda) jardun zuen, nazio mailan Alianza Nacional mugimenduei atxikita (2005-2015), eta 2014ko Deliberazio Organo Nazionalerako praktiketan bere zerrenda aurkeztu zuen, eta Herrialde Onena (2018-2019).
2019ko barne hauteskundeetan, Duartek Enrique Antía Lehendakaritzarako eta Sergio Botanak Senaturako hautagaitzaren alde egin zuen, eta udal hauteskundeetarako hautagaitzarako garaipena lortu zuen "Cerro Largo Cerro Largo izaten jarrai dezan" azpileloarekin. Departamenduko lehiaketarako aste gutxi falta direnean, barnekoa oso gertu dago bere lehiakide José Yurramendi Pérez-ekin. Azkenean Yurramendik garaitu zuen

## Erreferentziak

* ↑ Telemedicina a todo el país. .
* ↑ Elecciones Internas 2019 - Cerro Largo. .
* ↑ «En la cuna de Aparicio, la intendencia se disputa entre delfines de Botana» El Observador 20 de setiembre de 2020.
* ↑ «ELECCIONES DEPARTAMENTALES 2020» eleccionesdepartamentales2020.corteelectoral.gub.uy.

## Kanpo estekak

* Datuak: Q85875920
# Pablo Chiapella

Pablo Chiapella —ezagunagoa Chape goitizenaz— (Ayora, Valentziar Herrialdea, 1976ko abenduaren 1a) aktorea da.

## Biografia

Heziketa Fisikoa ikasita, diploma lortu zuen. Gero, erabaki zuen Arte Dramatikoaren lizentziako ikasketak egitea.
2000tik aurrera, Pablo Chiapella Paramount Comedyko aktorea da.
2006an, Pablo Chiapellak Montxoren rola antzeztu zuen La que se avecina telesailaren azken denboraldian. Gaur egun ere, Chiapella ospetsua da telesail hartan egindako lanagatik.
* Datuak: Q4883318
* Multimedia: Pablo Chiapella / Q4883318
# Patxi Ruiz

Patxi Ruiz Gimenez, pilota arloan Patxi Ruiz izen-deiturez ezaguna (Lizarra, Nafarroa Garaia, 1980ko otsailaren 27a) esku huskako pilotari profesional ohia da, ijito familia batean jaioa. Atzelari jokatzen zuen, Asegarce enpresarekin. Estatistika ofizialen arabera, 1,85 m luze da, eta 84 kg pisatzen zuen profesionala zenean. Estreinako partida 1998ko azaroaren 14an jokatu zuen, Iruñeko Labrit pilotalekuan. Dohain handiko pilotaria zen, baina oso urduria, eta ez zuen harengandik espero zen mailarik eman: txapelketa handi bakarra irabazi zuen, 2003ko Esku Huskako Buruz Buruko Pilota Txapelketa Nagusia. Izan ere, partida garrantzitsuetan kirioak jota kantxaratzen zen, eta horregatik partida haietako asko galdu zituen.
2000ko hamarkadako azken urteetan, bizkarreko mina etorri zitzaion, eta 2010etik aurrera partida guztiak minez jokatu zituen. 2012ko urtarrilean jokatu zuen azken partida profesional gisa. Bi herniatako ebakuntza egin ondoren, berriz ere profesional gisa jokatzeko moduan ez zela jarriko ikusita, esku huskako pilotatik erretiratu zen 2013ko otsailean. Gaur egun Berrobin bizi da.

## Palmaresa

* Buruz buruko txapelduna: 2003
* Binakako txapeldunordea: 2002, Olaizola I.a aurrelariarekin.

## Erreferentziak

* 1 2 Imanol MAGRO BERROBI: «Patxi Ruiz, pilotari ohia: "Aurkaria ni baino hobea zela pentsatu izan dut beti"», Berria, 2013-02-20.
* Datuak: Q3701715
# Patxi Oroz

Francisco Javier "Patxi" Oroz Arizkuren (Beriain, Nafarroa Garaia, 1934ko abenduaren 2a - 2024ko irailaren 26a) nafar musikagilea eta filologoa izan zen.

## Bizitza

Erroman egin zituen ikasketak, eta ondoren Harmonia eta Konposizioa landu zituen. Organista aritu da Erroman bertan eta Münsterreko Saint Michael elizan. Tübingengo Romania Cantat abesbatzako zuzendaria izandakoa da.
Musikagile gisa hainbat lan egin ditu, bereziki abestiak: Nire aitaren etxea, Gernika ostadarra, Canon pro pace eta Vasconia cantat bilduma.
1960tik aurrera, filologo lanetan aritu da, eta Tübingeneko Unibertsitateko irakasle izan zen. 2005ean ohorezko euskaltzain izendatu zuen Euskaltzaindiak.
Gabriel Arestiren Nire aitaren etxea defendituko dut poemaren itzulpenak biltzen dihardu Orozek. Dagoeneko 740 hizkuntzatara egindako itzulpenak bildu ditu, guztira; horrenbestez, segur aski poema horixe dugu munduan hizkuntza gehienetara itzuli dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Jimenez Larrea, Amaia. «Patxi Oroz filologo eta ohorezko euskaltzaina hil da» Berria 2024-09-26 (Noiz kontsultatua: 2024-09-27).
* ↑ «Patxi Oroz, filólogo, investigador y compositor: “El pueblo interpretaba este poema como signo de esperanza”», Ze Berri, 77. zenbakia, 2009ko ekaina. Ikus 10. orrialdea.
* ↑ (Gaztelaniaz) Vigor, Iñaki. (2017-06-02). «Un beriaindarra recopila 740 traducciones de ‘Nire aitaren etxea’ a idiomas de todo el mundo» Naiz (Noiz kontsultatua: 2017-06-07).

## Kanpo estekak

* (Gaztelaniaz) José Antonio Arana Martija: «Francisco Javier Oroz Arizkuren», Auñamendi Eusko Entziklopedia.
* (Gaztelaniaz) Jirones de una vida abigarrada(de la gambella a la cátedra), Patxi Oroz ohorezko euskaltzain izendatu zuteneko idazkia.
* Datuak: Q12265612
# Patxi Petrirena

Patxi Petrirena Altzuguren (Sunbilla, 1963ko urriaren 18a) nafar itzultzaile eta zuzentzailea da. Euskaltzain urgazlea da 2016tik.
Euskal Herriko Unibertsitatean Psikologia ikasitakoa da; euskara itzultzaile eta zuzentzaile hainbat lan argitaratua da, Euskaldunon Egunkariaren eta EIMAren estilo liburuen egile (elkarlanean), eta, 2008tik, Elhuyar Fundazioan ari da.

## Euskaltzain urgazlea

Euskaltzaindiak euskaltzain urgazle izendatu zuen 2006ko maiatzaren 26an.

## Argitalpenak

* Morfosintaxiaren inguruko zalantzak eta argibideak , Ikasmaterialen Aholku Batzordea, Estilo-liburuaren zazpigarren atala.

## Erreferentziak

* ↑ «Itzulpenak. Patxi Petrirena Altzuguren :: Inguma - Euskal komunitate zientifikoaren datu-basea.» www.inguma.eus (Noiz kontsultatua: 2020-04-19).
* ↑ «Sei euskaltzain urgazle berri izendatu ditu Euskaltzaindiak» Berria 2016-04-30.
* ↑ «Petrirena Altzuguren, Patxi» www.euskaltzaindia.eus (Noiz kontsultatua: 2020-04-19).

## Kanpo estekak

* Datuak: Q27976726
# Patxi Peula

Patxi Peula Cabello (Gasteiz, Araba, 1988ko ekainaren 1a) euskal patinatzailea da. 2008ko irailaren 4an, Gijónen ospatutako munduko txapelketan bigarren sailkatu zen 10.000 metroko puntuazio/kanporaketa proban. Horrez gain, Espainiako eta Europako txapelduna izan da hainbat modalitateetan.
Jostaldi patinaje taldean aritu ondoren, 2007ko urrian, Marianistas taldeak fitxatu zuen denboraldi baterako.

## Palmaresa

| Urtea | Txapelketa | Modalitatea | Sailkapena | Tokia |
| 2008 | Munduko Txapelketa | 10.000 m. puntuaketa/kanporaketa | 2. | Xixon |
| 2008 | Espainiako Txapelketa | 10.000 m. puntuaketa | 1. | Xixon |
| 2008 | Espainiako Txapelketa | 20.000 m. kanporaketa | 2. | Xixon |
| 2007 | Europako Txapelketa | 10.000 m. puntuaketa | 1. | Ovar |
| 2007 | Europako Txapelketa | 10.000 m. kanporaketa | 3. | Ovar |
| 2007 | Europako Txapelketa | 20.000 m. kanporaketa | 3. | Ovar |
| 2007 | Europako Txapelketa | Errelebutako 5.000 m. | 3. | Ovar |

## Kanpo estekak

* Datuak: Q12265614
# Patxi Ondarra

Patxi Ondarra Erdozia edo Aita Ondarra (Bakaiku, Nafarroa Garaia, 1925eko maiatzaren 19a - Iruñea, Nafarroa Garaia, 2005eko uztailaren 30a) fraide kaputxinoa eta euskaltzaina izan zen.

## Bizitza

Hamabi urterekin Altsasura, kaputxinoen apaiztegira, joan zen ikastera. Apaizgo ikasketak bukatu ondoren, Zangozan apaiztu zen kaputxinoekin 1945ean.
Sei urte geroago Txilera joan zen irakasle eta bertan hamahiru urte igaro zituen. Euskal Herrira bueltan, Lekarozen eman zituen 12 urte irakasten. Han zegoelarik, historiaurreko monumentu megalitikoak ikertzen ere ibili zen. 1977. urtean Vianako Printzea Erakundeko Indusketa eta Arkeologia batzordeko kide hautatu zuten.
Euskaltzaindiak 1979an izendatu zuen euskaltzain urgazle eta 1980ko uztailaren 31n, berriz, euskaltzain oso hautatu zuten, Polikarpo Iraizozek utzitako hutsunea betetzeko.
Joakin Lizarragaren (1748-1835) lanak zabal eta luze aztertu zituen.

## Lan nagusiak

* "Voces vascas de Bacaicoa". 1965.
* "Producción literaria de Joaquín Lizarraga". 1972.
* "Ongui iltzen laguntzeco itzgaiak. Joakin Lizarraga, edizio kritikoa". Euskaltzaindiaren "Lekukoak" bilduman. 1974.
* "La parábola del hombre y el dragón". 1977.
* "La escuela de gramática de Joaquín Lizarraga". 1978.
* "Manuscrito de pláticas en euskera guipuzcoano". 1978.
* "Catecismo del siglo XVIII en vascuence de Uterga (Valdizarbe)". 1980.
* "Joakin Lizarraga Elkanokoaren lanen edizio kritikoak". 1980.
* "Joaquin Lizarraga en el Diccionario de Azkue". 1980.
* "Goñibarko euskara XVIII. mendeko sermoietan". 1981.
* "Primer sermón en vascuence navarro (1729)". 1981.
* "Materiales para un estudio comparativo del vascuence de Elcano, Puente la Reina, Olza y Goñi". 1982.
* "Dos plásticas en vascuence del siglo XVIII". 1987.
* "Goñerrin aurkitutako sei euskal testu (1743-1753)". 1989.

## Kanpo estekak

* Aita Ondarraz "Erabili.com" webgunean
* Bidegileak bilduma: Patxi Ondarra
* Datuak: Q508176
# Patxi Pagoaga

Jose Maria Pagoaga Larrañaga, ezagunagoa Patxi Pagoaga izenaz (Mutriku, 1951ko azaroaren 10 – Donostia, 1995eko ekainaren 29a) eskubaloi jokalaria zen, euskal atezain onenetariko bat.
1995ean minbiziak jota hil zen eta 1996tik aurrera, Mutrikun bere omenez Memoriala egin ohi da, beti FC Barcelona parte hartzen duelarik.

## Ibilbidea

* Arrate Kirol Gaztedia (1969-1974)
* Balonmano Granollers (1974-1977)
* Atlético de Madrid (1977-1979)
* FC Barcelona (1979-1984)

## Palmaresa

* Europako Errekopa: 1975-76
* Ohorezko Mailaren Liga 2:
* Datuak: Q3753273
# Palmer (Nebraska)

Palmer Nebraskako herri bat da. Merrick konderrian kokatua dago. 2010ean 472 biztanle zituen, 1,38 kilometro koadrotan banatuta.

## Ikus, gainera

* Merrick konderria

## Kanpo estekak

* Datuak: Q919523
* Multimedia: Palmer, Nebraska / Q919523
# Palmer (Tennessee)

Palmer Ameriketako Estatu Batuetako inkorporatutako herri bat da. Grundy konderrian dago, Tennessee estatuan. 551 biztanle ditu, 12,797404 kilometro koadroko azaleran banatuta.

## Ikus, gainera

* Grundy konderrian

## Kanpo estekak

* Datuak: Q2112971
# Palmer udalerria, Washington konderria (Ohio)

Palmer udalerria Ameriketako Estatu Batuetako Ohio estatuko udalerri bat da, Washington konderrian. Azken zentsuaren arabera 547 biztanle zituen, 22.6 milia karratu (59 km$^2$) eremuan.

## Ekonomia

2020ko zentsuaren arabera, Palmer udalerriak 337 etxebizitza zeuden. Per capita diru-sarrerak 31.904 estatubatuar dolar ziren.

## Kanpo estekak

* Datuak: Q7128281
# Palmera (gozogintza)

Palmera (frantsesez: palmier) Frantzian jatorria duen baina mundu osora hedatutako gozopila da, hostorez egindakoa.
Estalki goxoa dute: Bilbon txokolatezkoak tradizionalak dira baina gorringozkoak, azukre hautsezkoak eta abarrezkoak ere badira.

## Erreferentziak

* ↑ Euskalterm: [Jatetxe, Taberna eta Kafetegiak Hiztegia] [2009]
* ↑ Zarandona, Hizkuntze. (2013/05/24). «Ruta para golosos en Bilbao» El Correo.

## Kanpo estekak

* Datuak: Q2096475
* Multimedia: Palmiers / Q2096475
# Palmer (Texas)

Palmer Texasko herri bat da. Ellis konderrian kokatua dago. 2010ean 2.000 biztanle zituen, 7,68 kilometro koadrotan banatuta.

## Ikus, gainera

* Ellis konderria

## Kanpo estekak

* Datuak: Q974908
* Multimedia: Palmer, Texas / Q974908
# Palmer Lake (Colorado)

Palmer Lake Coloradoko herri bat da. El Paso konderrian kokatua dago. 2010ean 242 biztanle zituen, 8,0088 kilometro koadrotan banatuta.

## Ikus, gainera

* El Paso konderria

## Kanpo estekak

* Datuak: Q2075229
* Multimedia: Palmer Lake, Colorado / Q2075229
# Palmer Lurraldea

Palmer Lurraldea ohiko ipar muga bezala Agassiz lurmuturra eta Jeremy lurmuturra lotzen dituen lerroa duen penintsula antartikoaren zatiak jasotzen duen izena da. Palmer Lurraldearen definizio hau 1964an adostu zuten Erresuma Batuko Antarctic Place-names Committee eta AEBetako Advisory Committee on Antarctic Namesen artean, non penintsula antartikoa iparraldeko Graham Lurraldea eta hegoaldeko Palmer Lurraldearen artean banatua izan zen. Urte horretara arte, bi herrialdeek bakoitzak euren izena (Graham eta Palmer) penintsula osoari ematen zioten.
2009 arte Antartikan Ikertzeko Batzorde Zientifikoak (SCAR) Palmer Lurraldearen eta penintsula antartikoaren hegoaldeko muga bezala Weddell itsasoan dageoen Bowman penintsulako Adams lurmuturra eta Eklund uharteetatik hegoaldera, 73º 24' hego latitudean eta 72º 00' mendebal longitudean dagoen English kostaldeko puntu baten arteko lerroa bezala definitzen du. Penintsularen azalera hobeto islatzeko eta izenik gabeko eremu bat hartzeko, Palmer Lurraldea eta penintsula antartikoa 73º hego latitudean eta 80º mendebal longitudean dagoen Rydberg penintsula 76º 34' hego latitudean eta 75º 00' mendebal longitudean dagoen Evans izotz korrontearen lurrerako konexio lerroarekin lotzen duen lerrorarte hedatua izan zen, Ellsworth Lurraldearekin muga egiten duena.
Bellingshausen itsasoan, Palmer lurraldeko kostaldeak honako hauek dira iparraldetik hegoaldera: Rymill kostaldea eta English kostaldea. Weddell itsasoan, berriz, iparraldetik hegoaldera beste honako hauek daude: Wilkins kostaldea, Black kostaldea, Lassiter kostaldea, Orville kostaldea eta Zumberge kostaldea

## Lurralde aldarrikapenak

Argentinak Palmer Lurraldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati.
Herrialde aldarrikatzaileen izendapenak:
* Argentinak penintsula osoa Tierra de San Martín deitzen du.
* Txilek Tierra de O'Higgins
* Erresuma Batuak Palmer Land

## Historia

Bere izena Nathaniel Palmer estatubatuar kapitainak Hero itsasontzian 1820ko azaroan Decepción uhartetik hegoaldera dagoen penintsula antartikoaren eremua esploratu ondoren jaso zuen.

## Kanpo estekak

* Datuak: Q1551170
* Multimedia: Palmer Land / Q1551170
# Palmer udalerria, Putnam konderria (Ohio)

Palmer udalerria Ameriketako Estatu Batuetako Ohio estatuko udalerri bat da, Putnam konderrian. Azken zentsuaren arabera 1.137 biztanle zituen, 36.3 milia karratu (94 km$^2$) eremuan.

## Ekonomia

2020ko zentsuaren arabera, Palmer udalerriak 386 etxebizitza zeuden. Per capita diru-sarrerak 35.069 estatubatuar dolar ziren.

## Kanpo estekak

* Datuak: Q260248
* Multimedia: Palmer Township, Putnam County, Ohio / Q260248
# Palmera

    Artikulu hau udalerriari buruzkoa da; zuhaitza gaitzat duena beste hau da: «palmondo»
    Artikulu hau udalerriari buruzkoa da; gozopila gaitzat duena beste hau da: «palmera (gozogintza)»
Palmera Valentziako Erkidegoko udalerria da, Safor eskualdean eta Valentziako probintzian kokatua.
2011ko urtarrilaren 1eko erroldaren arabera 989 biztanle zituen.

## Ikus, gainera

* Valentziako udalerrien zerrenda

## Kanpo estekak

* Datuak: Q2356806
* Multimedia: Palmera / Q2356806
# Panon

Panon Frantziako udalerria da, Sarthe departamenduan dagoena, Loirerria eskualdean. 2013an 34 biztanle zituen.

## Demografia
### Biztanleria

2007an Panon udalerrian erroldatutako biztanleak 34 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 16 etxebizitza zeuden, 14 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. Etxebizitza guzti hauek 16etxeak ziren. 14 etxebizitza nagusietatik 12 bere jabearen bizilekua ziren eta 2 alokairuan okupaturik zeuden; 1ek bi gela zituen, 4 etxek hiru zituzten, 4 etxek lau zituzten eta 5 etxek bost zituzten. 12 etxek euren parking plaza propioa zuten azpian. 4 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Panon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 18 ziren, horien artean 15 aktiboak ziren eta 3 inaktiboak ziren. 15 pertsona aktiboak lanean(9 gizon eta 6 emakume) zeuden.. 3 pertsona inaktiboetatik 1 erretiraturik zegoen eta 2 ikasten zeuden.

### Ekonomia jarduerak

2007an herrian zegoen saltoki bakarra higiezinen enpresa batena zen.
2009an norbanakoentzat zegoen zerbitzu bakarra higiezinen agentzia zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q903873
* Multimedia: Panon / Q903873
# Panopea

Greziar mitologian, Panopea edo Panopaea eta Panope, bi nereida dira, Nereo eta Dorisen alabak.
70 Panopea izeneko asteroideak, bere izena, greziar mitologiako bi pertsonaia hauengandik jasotzen du.
Panope, gainera, Tespio eta Megamederen alabetako baten izena ere bada. Heraklesekin, seme bat izan zuen, Threpsippas izenekoa.
Zoologiako nomenklaturan, Panope edo Panopaea, bibalbio genero bat da, non geoduck izeneko animalia dagoen.

## Kanpo estekak

* Datuak: Q12883185
# Panopeo

Greziar mitologian, Panopeo edo Phanoteo, greziar heroi bat da.
Fokoren semea eta Epeo eta Egleren aita izan zen. Akilesen lehengusua ere bada. Baita Anfitrionen laguna ere, norekin Tafiarren aurka borrokatu zuen bere lagunaren emaztea izango zen Alkmenaren nebak mendekatzeko.

## Kanpo estekak

* Datuak: Q3893378